બંને જિલ્લાના લાખો દુધ ઉત્પાદકો માટે જીવાદોરી સમાન ‘સાબરડેરી’ના બોર્ડ ઓફ ડિરેકટરની ચુંટણીનો મામલો હાઈકોર્ટમાં પેન્ડિગ છે અને જેની મુદ્ત અગામી ર૧મી જુનના રોજ છે,ત્યારે રાજયસરકારની સુચનાથી રાજયની સહકારી મંડળીઓના રજીસ્ટ્રારે અગાઉ નિમણૂંક કરેલા બલોચના સ્થાને બે દિવસ અગાઉ કસ્ટોડીયન કમીટીની રચના કરી હતી, જેમાં સાબરડેરી અને અમૂલના ચેરમેન રહી ચુકેલા જેઠાભાઈ પટેલ, સાસંદ દીપસિંહ રાઠોડ, ઈડરના અશ્વિનભાઈ પટેલ સહિતની નિમણૂંક કેટલીક શરતોને આધિન કરવામાં આવી હતી, પરંતુ આ નિર્ણયથી નારાજ થઈને તલોદ તાલુકાના કઠવાડા દુધ મંડળીના ચેરમેન જયંતિભાઈ પટેલ હાઈકોર્ટમાં જસ્ટીસ બીરેન વૈષ્ણવની સ્પેશ્યલ બેન્ચમાં પડકારતાં આજે કોર્ટે એવો હુકમ આપ્યો હતો કે અત્યારે જે પરિસ્થિતિ છે તે ૧૧મી જુન સુધી રાજય સરકાર કમિટીની નિમણૂંક બાબતે યોગ્ય જવાબ રજુ કરે ત્યાં સુધી યથાવત રાખવામાં આવે.